CELEX: 62014CN0588
Language: sl
Date: 2014-12-18 00:00:00
Title: Zadeva C-588/14: Predlog za sprejetje predhodne odločbe, ki ga je vložilo Curtea de Apel Cluj (Romunija) 18. decembra 2014 – Sergiu Octav Constantinescu/Administrația Județeană a Finanțelor Publice Sălaj

30.3.2015   
            
            
               SL
            
            
               Uradni list Evropske unije
            
            
               C 107/17
            
         
      Predlog za sprejetje predhodne odločbe, ki ga je vložilo Curtea de Apel Cluj (Romunija) 18. decembra 2014 – Sergiu Octav Constantinescu/Administrația Județeană a Finanțelor Publice Sălaj
      (Zadeva C-588/14)
      (2015/C 107/23)
      Jezik postopka: romunščina
      
         Predložitveno sodišče
      
      Curtea de Apel Cluj
      
         Stranki v postopku v glavni stvari
      
      
         Tožeča stranka: Sergiu Octav Constantinescu
      
         Tožena stranka: Administrația Județeană a Finanțelor Publice Sălaj
      
         Vprašanji za predhodno odločanje
      
      
                  1.
               
               
                  Ali je treba glede na določbe zakona št. 9/2012 in predmeta dajatve, določene v tem zakonu, člen 110 PDEU nujno razlagati tako, da prepoveduje, da bi država članica Evropske unije uvedla dajatev za onesnaževanje z emisijami, ki se uporablja v trenutku registracije motornih vozil iz druge države Evropske unije, ne uporablja pa se pri registraciji v primeru prenosa lastninske pravice nad nacionalnimi motornimi vozili, za katere je bila ta ali podobna dajatev že plačana, kadar je preostali znesek te dajatve, ki je vključena v vrednost motornih vozil na notranjem trgu, nižji od nove dajatve?
               
            
                  2.
               
               
                  Ali je treba glede na določbe zakona št. 9/2012 in predmeta dajatve, določene v tem zakonu, člen 110 PDEU nujno razlagati tako, da prepoveduje, da bi država članica Evropske unije uvedla dajatev za onesnaževanje z emisijami, ki se uporablja v trenutku registracije motornih vozil iz druge države Evropske unije in ki se za nacionalna motorna vozila plača le v primeru prenosa lastninske pravice na tem motornem vozilu, tako da tuje motorno vozilo ni mogoče uporabljati, če dajatev ni plačana, medtem ko je nacionalno motorno vozilo mogoče uporabljati časovno neomejeno brez plačila dajatve vse do trenutka prenosa lastninske pravice na tem vozilu, ki sledi morebitni registraciji novega lastnika?